text: Rolf Toft forlader Vejle Boldklub
  30 januar 2014 kl. 14.03
  Efter lidt over et halvt år i Vejle vender angriberen Rolf Toft tilbage til AaB.
  Rolf Toft AaB og Vejle Boldklub er blevet enige om at ophæve den lejeaftale, der bragte Rolf Toft til Vejle Boldklub i august sidste år.
  - Når en spiller kommer til en ny klub, er der en pakke, som skal passe. Det handler om at falde til i en ny by, spilletid og så videre. Det er desværre ikke gået op i en højere enhed i forhold til Rolf Toft, og derfor vender han tilbage til AaB et halvt år før tid. Vi ønsker Rolf Toft held og lykke med fremtiden og takker for indsatsen i Vejle-trøjen, siger sportschef Mads Bro Hansen i en pressemeddelelse.
  21-årige Rolf Toft nåede at score et enkelt mål, mens han spillede i Vejle.
  Se stillingen i 1. division på Bold.dk
  VB, AaB og Rolf Toft er blevet enige om, at angriberens lejeaftale med VB ophæves med øjeblikkelig virkning. Han vender tilbage til AaB.
  
  